Dhudhul

Dhudul Otabâ jennang iyâ arèya kakanan, sè èkaghâbây dâri teppong plotan, santen, bân ghulâ mèra, kadhâng ècamoor so wâ'-buwâ'ân, samacem dhurin bân nangka murès, èbhungkos ḍâun jhâghung otabâ kertas.

Dhudul iyâ arèya kakanan klasik sè bâḍâ sajjhek jhâman Kerajaan Mataram Kuno (Medang). Kakanan rèya ècatet ḍâlem Prasasti Alasantan, bân Prasasti Sangguran mènangka ghu'-ghângghu' panyellap para bhindhâra Istana Mataram Kuno.

Samangkèn dhudhul molaè èkasennengè orèng-orèng ḍâri naghârâ laèn, èyantarana  Belanda, Brunei Darussalam, Singapura, dan Malaysia.

Pan-saponapan kennenggan neng indonèsia kaonang sabâb dhudhulla, misalèpon Garut kalabân dhudhul garut (dhudhul sè asalla ḍâri Kabupatèn Garut), dhudhul ponorogo (dhudhul sè asalla ḍâri Kabupatèn Ponorogo), dhudhul semarang (dhudhul sè asalla ḍâri Kabupatèn Semarang), dhudhul solo (dhudhul sè asalla ḍâri Kottha Surakarta), dhudhul yogyakarta (dhudhul sè asalla ḍâri Daèrah Istimèwa Yogyakarta), dhudhul kandangan (dhudhul sè asalla ḍâri Kandangan, Kalimantan Selatan).

 asal-osolla 
Oca' "dodol" asalla ḍâri bhâsa Jhabâ "dodol", ḍâri bhâsa Jhâbâ Kona "dodol" otabâ "dwadwal" (bâca: dodol).

 Macemma 

 Dhudhul Dhurin
 Dhudhul susu
 Dhudhul kentang
 Dhudhul nangka murès
 Dhudhul jhâi

Sombher